Nosies operacija gali būti atliekama atviru arba vidiniu būdais, nuo to priklauso kokie ir kur bus pjūviai. Operuojant atviru būdu atliekamas apie 3 milimetrų ilgio pjūvis nosies pertvaroj, tarp šnervių bei pjūviai kiekvienos šnervės viduje. Operuojant vidiniu būdu, pjūviai atliekami tik šnervės viduje, jos gleivinėje. Koks metodas labiausiai tiktų Jūsų atveju, priklausys nuo sprendžiamų problemų ir jų masto, todėl tai tiksliau atsakyti gali Jūsų gydytojas, konsultacijos metu.